Резолюция 12 на Съвета за сигурност на ООН, приета на 10 декември 1946 г. по повод гражданската война в Гърция, постановява, че представителите на Гърция и Югославия могат да се присъединят без право на глас към разискванията по въпроса в Съвета за сигурност, а представителите на България и Албания са поканени да направят изявления по въпроса пред Съвета, който, в случай че прецени, може да покани представителите на последните две страни също да се присъединят към разискванията без право на глас.